Извештај о раду Председника и раду Општинског већа општине Гаџин Хан

За период од 12.марта до 31.децембра 2019.године

I ОПШТИ ДЕО

Законом о локалној самоуправи („Службени гласник РС“, број 129/07,83/14, 101/16 и 47/18) утврђено је да су органи Општине : Скупштина општине , Председник, Општинско веће, Општинска управа, а да су извршни органи Општине : Председник и Општинско веће.

Напред наведеним Законом о локалној самоуправи и Статутом општине Гаџин Хан („Службени лист Града Ниша“, број 63/08,31/11, 46/12,36/13) утврђена је надлежност , састав, избор, Председника општине и Општинског већа, положај председника у Општинском већу , кворум за рад и одлучивање Општинског већа.

Одлуком о Општинском већу општине Гаџин Хан („Службени лист Града Ниша“, број 83/08, 79/2017 ) утврђена је организација, начин рада и одлучивања Општинског већа.

Општинско веће у складу са Законом , Статутом и Одлуком о Општинском већу;

1. Предлаже Статут, буџет и друге одлуке и акте које доноси Скупштина општине;
2. Непосредно извршава и стара се о извршавању одлука и других аката Скупштине општине;
3. Доноси одлуку о привременом финансирању у случају да Скупштина општине не донесе буџет пре почетка фискалне године;
4. Врши надзор над радом Општинске управе, поништава или укида акте Општинске управе који нису у сагласности са Законом, Статутом и другим општим актом или одлуком које доноси Скупштина општине;
5. Решава у управном поступку у другом степену о правима и обавезама грађана, предузећа и установа и других организација у управним стварима из надлежности Општине,
6. Стара се о извршењу поверених надлежности из оквира права и дужности Републике;
7. Поставља и разрешава начелника Општинске управе;
8. Образује стручна саветодавна радна теле за поједине послове из своје надлежности;
9. Информише јавност о свом раду;
10. Доноси пословник о раду на предлог председника општине;
11. Врши друге послове које утврди Скупштина општине

**Председник општине у складу са Законом и Статутом :**

1.Представља и заступа општину,

2.Предлаже начин разрешавања питања о којима одлучју је Скупштина општине;

3.Наредбодавац је за извршење буџета;

4.Оснива општинску службу за инспекцију и ревизију коришћења буџетских средстава;

5.Даје сагласност на акте којима се утврђује број и структура запослених и других лица која се ангажују на остваривању програма или дела програма корисника буџета Општине;

6.Одлучује о давању на коришћење , односно у закуп, као и отказу уговора о давању на коришћење, односно у закуп и стављању хипотеке на непокретности које користе органи Општине;

7.Усмерава и усклађује рад Општинске управе;

8.Доноси појединачне акте за које је овлашћен законом, статутом или одлуком Скупштине општине;

9.Информише јавност о свом раду;

10.Подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине;

11.Образује стручна саветодавна радна тела за поједине послове из своје надлежности;

12.Врши и друге послове утврђене Законом, Статутом и другим актима Општине.

II ИЗВЕШТАЈ ПРЕДСЕДНИКА

У 2019.години сам са својим сарадницима радила на развоју општине, односно стварању услова за побољшање услова живота људи и привлачењу инвеститора. Покренуте су многе иницијативе, донето низ одлука и аката, организовани и изведени радови на инфраструктури, реализацији пројекта са међународним донаторима и ресорним министарствима.Уложени су додатни напори на подизању капацитета органа, установа и служби општине и поред огромних проблема и ограничења у структури и броју запослених, првенствено се мисли на немогућност запошљавања младих, стручних људи у Општинској управи.

И ове године смо као и ранијих година радили на :

-изради планске и пројектно техничке документације;

-изради стратешких докумената општине Гаџин Хан;

- изради локалних акционих планова општине Гаџин Хан

-реконструкцији и одржавању државних и локалних путева;

-реконструкцији и изградњи школских објеката;

-креирању нових радних места у сарадњи са НСЗ и другим заинтересованим инвеститорима;

-побољшавању доходовних активности регистрованих пољопривредних газдинстава ;

- прибављању и откупу земљишта за уређење индустријске зоне Север и Гаџином Хану;

- опремању и побољшању услова за рад у Дому здравља Гаџин Хан;

-стварању бољих услова живота социјално угрожених група становништва;

-редовном функционисању органа, служби , установа и јавног предузећа;

Најзначајније инвестиције које су реализоване или се налазе у реализацији у 2019.години а везане су за јавну инфраструктуру односе се на интензивирање радова на школској хали у Топоници, чији је вредност 30.000.000,00 динара, а рок за завршетак радова очекује се средином 2020.године., затим радови на реконструкцији школе у Доњем Душнику у вредности од 43.000.000,00 динара који су завршени новембра 2019. године.

У 2019. Години урађен је трг „Драгутина Матића“ испред зграде општине у Гаџином Хану, вредност радова 20.500.000,00 динара, од тога учешће министарства државне управе и локалне самоуправе износи 11.500.000,00 динара док је из буџета општине издвојено 9.000.000,00 динара.

Са министарством за рад, борачка и социјалну питања априла 2019 године потписали смо Уговор о коришћењу средстава из буџетског фонда за пројекат помоћ у кући за старе и особе са инвалидитетом у износу од 2.120.000,00 динара

Са Министарством рударства и енергетике, потписан је Уговор о адаптацији и енергетској санацији пословне зграде у Гаџином Хау, вредност пројекта је око 7.000.000,00 динара, учешће министарства 70% ,док је 30% издвојено из буџета општине. Радови су завршени новембра 2019. године.

Пројекат отварање старт-ап центра у Гаџином Хану у вредности од 189.000 еура, који финансира европска унија и чија је реализација у току спроводи се у сарадњи са Министарством омладине и спорта као и са Министарством за рад, борачка и социјална питања.

Од Министарства правде добили смо средства у износу од 2.500.000,00 динара за набавку ултразвука за потребе Дома здравља у Гаџином Хану.

Набављен је и хематолошки апарат такође за потребе Дома здравља у Гаџином Хану у вредности од 600.000,00 динара.

Потписан је уговор са Кинеском амбасадом за набавку рендген апарата у износу од 78.000 еура за потребе Дома здравља у Гаџином Хану.

У области привреде откупили смо земљиште за уређење индустријске зоне у износу од 5.000.000,00 динара из буџета општине, и у износу од 3.000.000,00 динара из текуђе буџетске резерве Републике Србије.

Из буџета општине издвојили смо средства за куповину земљишта за спортске терене у износу од 3.000.000,00 динара.

Потписала смо уговор са Канцеларијом за управљање јавним улагањима за реконструкцију амбуланте и зграду месне заједнице у Великом Крчимиру. Вредност радова око 20.000.000,00 динара.

У области запошљавања са Националном службом за запошљавање реализован је пројекат о активним мерама запошљавања , где је општина за учешће издвојила 3.000.000,00 динара.

У области путне инфраструктуре , завршени су радови на реконструкцији локалног пута Сопотница -Калетинац, који су финансирани из средстава ЈП „Путеви Србије“ у износу од око 35.000.000,00 динара. Радови су завршени и на клизишту регионалног пута у Личју - финансирани из средстава ЈП „Путеви Србије“ у износу од око 34.800.000,00 динара.

У току је асфалтирање улица у три села и то Тасковићи, Гркиња и Топоница у вредности од 35.000.000,00 динара. Радови се финансирају из средстава ЈП „Путеви Србије“.

Као командант штаба за ванредне ситуације председавала сам седницама штаба , којих је било укупно 6. У 2019.години није било већих елементарних непогода на подручју општине Гаџин Хан али је биловеликих проблема са водоснабдевањем као последица великих суша током летњих периода.

Општина Гаџин Хан је активно конкурисала и на друге пројекте, чија се реализација очекује у 2020.години, попут УНДП-а, прекограничне сарадње са Бугарском, Министарством енергетике и Министарством државне управе и локалне самоуправе.

III РАД ОПШТИНСКОГ ВЕЋА

Општинско веће општине Гаџин Хан у 2019.години одржало је 30 седница, на којима је разматрало 132 тачака , од тога :

1. Предлога Одлука и решења за Скупштину општине
2. Одлука Већа
3. Решења Већа
4. Закључак Већа
5. Правилници

Најзначајнији предлози Одлука и Решења који су прослеђени Скупштини општине на усвајање, односе се хронолошки на следеће предлоге:

-Предлог Програма мере подршке за спровођење пољопривредне политике и политике руралног развоја општине Гаџин Хан за 2019.годину;

-Предлог Одлуке Оперативног плана одбране од поплава на територији општине Гаџин Хан за 2019.годину;

-Предлог Одлуке о допуни Одлуке о правима у социјалној заштити општине Гаџин Хан;

-Предлог Одлуке о усвајању Извештаја о раду Штаба за ванредне ситуације за 2018.годину;

-Предлог Одлуке о усвајању Плана рада Штаба за ванредне ситуације за 2019.годину;

-Предлог Одлуке о завршном рачуну буџета општине Гаџин Хан за 2018.годину;

-Предлог измене Кадровског плана Општинске управе општине Гаџин Хан;

-Предлог Одлуке о измени и допуни Одлуке о финансијској подршци породици;

-Предлог Одлуке о првом ребалансу буџета општине Гаџин Хан за 2019.годину;

- Предлог Одлуке о другом ребалансу буџета општине Гаџин Хан за 2019.годину;

-Предлог Одлуке о максималном броју запослених на неодређено време у општини Гаџин Хан за 2019. годину;

-Предлог Решења о давању сагласности на Извештај о раду ЈП „Дирекција за изградњу и комуналне делатности општине Гаџин Хан “за 2018.годину, као и Решења која се односе на коришћење буџетске помоћи – субвенција по више основа;

-Предлог Одлуке о додели Октобарске награде;

-Предлог Решења о именовању директора ТО Гаџин Хан

-Предлог Одлуке о висини стопе пореза на имовину у општини Гаџин Хан;

-Предлог Одлуке о утврђивању просечних цена квадратног метра одговарајућих непокретности за утврђивање пореза на имовину за 2019.годину на територији општине Гаџин Хан ;

-Предлог Одлуке о буџету општине Гаџин Хан за 2020.годину;

-Предлози Решења о усвајању Извештаја о извршењу Одлуке о буџету општине Гаџин Хан за

-период 01.01.2019 до 30.06.2019.године и за

-период 01.01.2019.године до 30.09.2018 године.

-Предлог Решења о давању сагласности на Програм пословања за 2020.годину ЈП „Дирекција за изградњу и комуналне делатности општине Гаџин Хан“;

Најзначајније Одлуке, Решења , Правилници и Закључци које је донело Општинско веће у 2019.години из своје надлежности хронолошки јесу :

-Правилник о одобравању и финансирању програма којима се задовољавају потребе и интереси грађана у области спорта у општини Гаџин Хан;

-Правилник о категоризацији спортских организација;

-Решење о формирању Комисије за процену штете од елементарних непогода на подручју општине Гаџин Хан за 2019.годну;

-Предлог програма коришћења средстава буџетског фонда за заштиту животне средине општине Гаџин Хан за 2019.годину;

-Решење о одобрењу годишњег програма којим се задовољавају потребе грађана у области спорта;

-Програм коришћења средстава буџетског фонда за заштиту животне средине;

-Програм заштите , уређења и коришћења пољопривредног земљишта за територију општине Гаџин Хан;

-Одлука о регресу за репродуктивни материјал (вештачко осемењивање) на територији општине Гаџин Хан;

-Одлука о инвестицијама у физичку имовину пољопривредних газдинстава на територији општине Гаџин Хан за 2019.годину;

-Закључак о закључивању споразума о уруђењу међусобних права и обавеза у реализацији програма и мера активне политике запошљавања за 2019. годину са НСЗ филијала Ниш;

-Периодични Извештаји о реализацији Годишњих и посебних програма ФК „Гркиња“, ФК „Марина Кутина“, ФК „Елид“, ФК „Заплањац“ ,ФК „Тасковићи“ ПД „Трем“1810;

- -Одлука о усвајању годишњег програма коришћења средстава за унапређење безбедности саобраћаја општине Гаџин Хан за 2019.годину;

-Извештаји Комисије за процену штете од елементарних непогода за 2019.годину на подручју општине Гаџин Хан,

-Правилник о изменама и допунама Правилника о организацији и систематизацији радних места у Општинској управи и Општинском правобранилаштву општине Гаџин Хан;

-Јавни позив за финансирање годишњих и посебних програма у области спорта на територији општине Гаџин Хан за 2019.годину;

-Већи број Решења о употреби текуће и сталне буџетске резерве;

-Већи број Решења о отварању апропријација како на приходној, тако и на расходној страни буџета;

Рад Општинског већа одвијао се у оквирима своје надлежности, на седницама , уз ангажовање свих чланова Општинског већа:

Општинско веће је у вршењу послова из своје надлежности остваривало сталну сарадњу са Скупштином општине, Председником Општине, Општинском управом и другим органима, организацијама, јавним предузећима и установама општине Гаџин Хан, Републике Србије и међународним институцијама и организацијама.

Председник општине

и председник

Општинског већа

Марија Цветковић